<classify> Taifa Stars ambayo sasa iko Uturuki katika kambi ya mazoezi, itacheza na Super Eagles katika mchezo wa kusaka nafasi ya kufuzu kwa fainali za Kombe la Mataifa ya Afrika 2017 Gabon.Kabwe aliyasema hayo katika mkutano wa uzinduzi wa kampeni za Urais, Ubunge na Udiwani za chama chake cha ACT uliofanyika kwenye viwanja vya Zakheem Mbagala jijini Dar es Salaam.Alisema kuwa mchezo huo ni nyeti sana, hivyo Watanzania wote wanatakiwa kwenda kuishangilia timu hiyo wakati ikicheza na Nigeria kwenye Uwanja wa Taifa. Aliwaomba wapenzi wa michezo kujitokeza kwa wingi kuishangilia Taifa Stars katika mchezo huo wa Kundi G, ambalo pia lina timu za Misri ambayo iliifunga Stars 3-0 katika mchezo wa kwanza huku nyingine ni Chad.Pia alisema kuwa anashangazwa wagombea wa vyama vingine wanavyoahidi kuendeleza michezo wakipata urais wakati hata hawajulikani ni wapenzi wa timu gani na hawajawahi kwenda Uwanja wa Taifa katika michezo.Alisema kuwa mgombea wa Urais wa ACT anajulikana ni shabiki wa Simba, hivyo akiingia madarakani ataendeleza michezo kwani anajua michezo nini tofauti na wagombea wengine.  <topic>: MICHEZO 